Diari Oficial de la Generalitat Valenciana


Sumari del DOGV 4245, del 09-05-2002 (2002/4660)

RESOLUCIÓ de 25 d'abril de 2002, de la Direcció General de Justícia de la Conselleria de Justícia i Administracions Públiques, per la qual s'anuncien els llocs on estarà a disposició dels interessats l'annex III del concurs de trasllat convocat per la Resolució de 19 de desembre de 2001, per a cobrir places vacants d'oficials, auxiliars i agents de l'administració de justícia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4660


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 d'abril de 2002, de la Direcció General de Justícia de la Conselleria de Justícia i Administracions Públiques, per la qual s'anuncien els llocs on estarà a disposició dels interessats l'annex III del concurs de trasllat convocat per la Resolució de 19 de desembre de 2001, per a cobrir places vacants d'oficials, auxiliars i agents de l'administració de justícia. [2002/F4660]
  
De conformitat amb el que estableix la base sisena de la Resolució de 19 de desembre de 2001, de la Direcció General de Justícia de la Conselleria de Justícia i Administracions Públiques, per la qual es va anunciar concurs de trasllat per a cobrir places vacants d'oficials, auxiliars i agents de l'administració de Justícia (DOGV i BOE, de 27 de desembre de 2001), s'anuncia que els llocs on estarà exposat l'annex III, amb les dades personals dels interessats, la baremació, les destinacions sol·licitades i la plaça adjudicada provisionalment, seran: la seu del Tribunal Superior de Justícia de la Comunitat Valenciana, les audiències provincials de València, Castelló i Alacant, i les seus de la Direcció General de Justícia: carrer de l'Historiador Chabàs, 2, de València; avinguda de Maissonave, 9-5é D, d'Alacant, i la plaça del Jutge Borrull, s/n, de Castelló de la Plana.
  
Els funcionaris interessats expressaran, en el termini de 10 dies naturals, la seua disconformitat amb les dades que figuren en dit annex III, i amb aquest objecte hauran de sol·licitar la seua correcció mitjançant l'annex IV (model d'al·legacions), publicat en el Diari Oficial de la Generalitat Valenciana i en el Boletín Oficial del Estado de 27 de desembre de 2001, en què aportaran la prova documental oportuna i fotocòpia segellada de la instància que van presentar en el seu dia, d'acord amb el que estableix l'article 71.1 de la Llei de Règim Jurídic de les Administracions Públiques i del Procediment Administratiu Comú. El model d'al·legacions i la documentació adjunta, si fa el cas, es trametrà al fax número 96 398 68 58 del Servei de Recurs Humans de la Direcció General de Justícia, a València.
  
Si no es reclama en el termini establit, s'entendrà que mostra la conformitat i acceptació de les dades contingudes, la baremació i la destinació provisionalment obtinguda.
  
Aquelles al·legacions que no hagueren sigut resoltes expressament, es consideraran desestimades davant de la publicació de la resolució definitiva del concurs de trasllat.
  
En tractar-se d'un concurs a resultes, les destinacions provisionals adjudicades poden tenir modificacions en la resolució definitiva, com a conseqüència de les errades que poden produir-se en la baremació de les instàncies. En qualsevol cas, les destinacions adjudicades provisionalment no suposen dret, o l'expectativa de dret, respecte a la resolució definitiva del concurs.